BCPG มอบเงินสนับสนุน “นักคิดเศรษฐกิจหมุนเวียน ปี 2”
BCPG สอนน้องลดโลกร้อน มอบเงินสนับสนุนโครงการ “นักคิดเศรษฐกิจหมุนเวียน ปี 2” รร.วัดอบทม จ.อ่างทอง
BCPG สอนน้องลดโลกร้อน มอบเงินสนับสนุนโครงการ “นักคิดเศรษฐกิจหมุนเวียน ปี 2” รร.วัดอบทม จ.อ่างทอง
1 ส.ค. 2565

นางปรียดา วุฒิภักดี ผู้อำนวยการอาวุโสฝ่ายสื่อสารองค์กร ในฐานะผู้แทนบริษัท บีซีพีจี จำกัด (มหาชน) หรือ BCPG มอบเงินสนับสนุนสำหรับจัดการศึกษาให้กับ นายจารึก นิลศรี ผู้อำนวยการโรงเรียนวัดอบทม (อบทมวิทยาประชานุกูล) ในงานกิจกรรมสอนน้องให้รักษ์โลก หรือ “นักคิดเศรษฐกิจหมุนเวียน ปี 2” ที่ BCPG จัดขึ้นเพื่อปลูกฝังให้น้องๆ โรงเรียนวัดอบทม ร่วมกันดูแลรักษาโลกให้น่าอยู่ โดยการใช้ทรัพยากรให้เกิดประโยชน์สูงสุดและสามารถนำความรู้ที่ได้ไปประยุกต์ใช้ในชีวิตประจำวัน ณ ห้องประชุมโรงเรียนวัดอบทม (อบทมวิทยาประชานุกูล) อำเภอวิเศษชัยชาญ จังหวัดอ่างทอง
สำหรับ BCPG เป็นบริษัทฯ ผู้ประกอบธุรกิจผลิตไฟฟ้าจากพลังงานหมุนเวียนระดับแนวหน้าในภูมิภาคเอเชียแปซิฟิก รวมถึงลงทุนในบริษัทที่ดำเนินธุรกิจผลิตและจำหน่ายไฟฟ้าจากพลังงานหมุนเวียน อีกทั้งเป็นผู้ดำเนินการและลงทุนในโครงการผลิตไฟฟ้าจากพลังงานแสงอาทิตย์ พลังน้ำ และพลังงานลม ทั้งในประเทศไทย และต่างประเทศ โดยตลอดระยะเวลาที่ผ่านมา บริษัทฯ ยังให้ความสำคัญกับการนำนวัตกรรมมาพัฒนาผลิตภัณฑ์และบริการเพื่อตอบสนองต่อความต้องการการใช้พลังงานของผู้บริโภคและลดผลกระทบต่อสิ่งแวดล้อม เพื่ออนาคตที่ยั่งยืน